Millie Bobby Brown

Si Millie Bobby Brown (natawo 'niadtong ika-19 sa Pebrero 2004) mao nag usa ka artista ug modelo gikan didto sa Britanya. Nailhan siya sa iyang bahin isip Eleven sa "Stranger Things" (sukad 2016).

Nag-arte siya sa daghang mga pasalida sa Telebisyon ug dayon gi-dula niya ang karakter isip Eleven (El) sa Stranger Things. Nagbida siya sa pelikulang "Godzilla: King of the Monsters" (2019), ug gidula niya usab ang parehas gihapon nga karakter sa pelikulang "Godzilla vs. Kong" (2021). Nagbida usab siya ug gihimo (niya) sa misteryong pelikula nga orihinal sa Netflix nga "Enola Holmes" (2020).

Sayo'ng Kinabuhi 
Natawo si Millie sa Marbella, Andalusia, Espanya 'niadtong ika-19 sa Pebrero 2004 sa iyang mga Britanhong ginikanan nga sila Kelly ug Robert. Natawo siya nga adunay suliran sa pandungog sa usa ka dalunggan. Sa paglabay sa panahon, misamot ang iyang pandungog ug nawad-an siya sa tana'ng pandungog sa maong dalunggan. Mibalhin siya uban sa iyang pamilya balik sa England sa dihang kwatro anyos siya, nanimuyo sa Bournemouth, sa dihang otso anyos siya, ang iyang pamilya mibalhin usab sa Orlando, Florida.

Buhat

2013–2017: Iyang karera sa pag-acting ug ang seryeng Stranger Things. 
Kaniadtong 2013, gihimo ni Millie ang iyang unang panagway sa usa ka salida sa Telebisyon sa ABC, nagdula siya usa ka karakter isip Alice sa Once Upon a Time in Wonderland. Kaniadtong 2014, nagbida siya isip Madison O'Donnell sa usa ka serye sa BBC America nga Intruders. Ana-a siya usab sa mga telebisyon sa CBS nga NCIS, Modern Family sa ABC ug Grey's Anatomy sa ABC. 

Kaniadtong 2016, Si Millie nagdula sa usa ka karakter isip Eleven (El) sa seryeng orihinal sa Netflix nga Stranger Things. Kaniadtong Nobiyembre 2016, Ana-a siya sa music video nga "Find Me" nila Sigma ug Birdy. Sukad Nobyembre 2016, nagpakita siya sa mga komersyal alang sa Citigroup.

Mga pakisayran

Mga sumpay sa gawas